Alexandros Tziolis

Alexandros Tziolis (greeksch Αλέχανδρος Τζιόλης; * 13. Februar 1985 in Katerini, Grekenland) is en greekschen Footballspeler. In'n Momang speelt he in Italien för den AC Siena. 

 Sien Weg as Footballer 
Alexandros Tziolis sien Weg as Footballer güng los bi Apollonas Litoxorou. Dat is en Amateurvereen ut Grekenland. 2002 wessel he na Athen to den Traditschoonsvereen Panionios Athen. Dor hett he ok sien eersten Profiverdrag unnertekent. Ofschoonst he noch ganz jung weer, wüss he dor glieks to overtügen un schaff ok den Sprung in de Stammformatschoon. 61 Mol hett he för Panionios speelt un dor dree Doren bi schaten. 2005 güng he denn amenne na Panathinaikos Athen. Dor keem he unner den Trainer Henk ten Cate nich an den vörmoligen Speler vun den FC Arsenal London, Gilberto Silva ut Brasilien vörbi un stünn to'n Sluss nich mol mehr in de Mannschop. An'n 8. Januar 2009 hett de Vereen en Verdrag mit den SV Werder Bremen slaten, dat Tziolis för ene Speeltied utlehnt warrt. Werder betahl dor bi 300.000 Euro förBremer Nachrichten vun'n 8. Januar 2009, Sportdeel, Siet 21 . Wenn Werder den Speler achterna kopen wull, denn so konn de Vereen ene Optschoon trecken. Tziolis scholl denn woll 1,8 bit 2 Millionen Euros an Aflöse kösten.Dat hett de Vereen avers nich maakt un so is Tsiolis na Athen torüch gahn. An'n 29. Januar 2010 hett he en Verdrag bi den AC Siena unnerschreven. 

Tziolis höört to de junge Generatschoon vun Spelers, de Otto Rehhagel för de Natschonalmannschop vun Grekenland beropen hett, nadem de Mannschop 2004 Europameester wurrn is. Bi de Football-Europameesterschop 2008 in Öösterriek un de Swiez hett Tziolis in de Gruppenphase vun dat Turmeer een Mol mitspeelt. 

Alexandros Tziolis ist 1,89 m groot un speelt in't Middelfeld, dor in zentrale oder defensive Positschoon.

Belegen

Kategorie:Footballspeler
Kategorie:Börger von Grekenland
Kategorie:Mann
Kategorie:SV Werder Bremen
Kategorie:Boren 1985